**ИСКРИВЉАВАЊЕ КУР'АНА ОД СТРАНЕ СЕКТЕ ШИЈА**

تحريف القرآن عند الرافضة

>Српски – Serbian – < صربي

**Мухаммед ибн Салих Ел-Мунеџид**

www.islamqa.info

الشيخ محمد بن صالح المنجد

🙠🙣

Превод: Љубица Јовановић

Рецензија: Амра Дацић

ترجمة: ليوبيتسا يوفانوفيتس

مراجعة: عمرة داتسيتش

**Искривљавање Кур'ана од стране секте шија**

**Питање:** Чуо сам од познаника који припада секти шија[[1]](#footnote-1) да код њих постоји кур'анско поглавље којег нема у Кур'ану код нас? Да ли је ово тачно? Поглавље се зове Вилајет.

**Одговор:**

Хвала припада Богу.

Што се тиче поглавља Вилајет, неки од шитских учењака и вођа су тврдили да оно постоји. Они од њих који то поричу, раде то из тукје[[2]](#footnote-2) (претварања). Један од оних којих је јасно рекао да она постоји јесте Мирза Хусејн Мухаммед Такиј ел-Нури ел-Турбуси (умро 1320 х.г.). Написао је књигу у којој каже да је Кур'ан искривљен и да су Посланикови другови, Бог био задовољан њима, сакрили неке делове, укључујући поглавље Вилајет. Рафидије (шије) су цениле Турбусија па када је умро из почасти према њему покопали су га у њиховом светом ирачком граду ел-Неџеф. Ова књига од ел-Тубрусија је објављена у Ирану 1298 х.г., а када је објављена око ње се дигла бура јер су хтели да њихове тврдње о искривљености Кур'ана, које су познате само њиховим вођама, буду разбацане у стотине њихових најпознатијих дела, нису хтели да то све буде у једној књизи. На почетку ове књиге Ел-Турбуси је рекао:

„Ово је добра и цењена књига названа 'Појашњење искривљивања књиге Господара свих Светова'. Споменуо је неке одломке и поглавља за које он сматра да су их Посланикови, мир над њим, другови сакрили, укључујући поглавље 'Вилајет'.“

У овом поглављу стоји:

„О ви који верујете, верујте у Посланика и у велија (тј. Алију) које смо ми послали да вас изведу на прави пут, Посланик и велиј који су један од другог, ја сам Свезнајући, Свеобавештени.“

Постоји још једно поглавље коју зову поглавље 'Нурејн', у којем стоји:

„О ви који верујете, верујте у два светла (нурејн) које смо ми спустили да вам уче Моје одломке и да вас упозоре на казну у Великоме дану. Они су један од другог, ја све чујем и све знам. Они који испуне уговор са Богом и Његовим послаником споменут у одломцима (Кур'ана), њима ће припасти вртови уживања, али они који узневерују након веровања тако што су прекршили уговор непокоравајући се наредби Посланика, биће бачени у Пакао. Они су згрешили према себи и супроставили су се опоруци Посланика (тј. постављање Алије као наследника власти), биће напајани кључавом водом...“

И остале сличне глупости.

Проф. Мухаммед Али Сауди - који је био један од највећих експерата у министарству Правде у Египту - испитао је ирански Кур'ан, којег је имао оријенталиста по имену Брајан и добио је копију овог поглавља, а изнад редова арапског текста био је написан превод на персијски језик.

Као што је лажна поглавља потврдио ел-Турбуси у својој књизи, такође су потврђњна у књизи 'Дабастан Мазахиб', која је на персијском језику, коју је написао Мухсин Фани ел Кашмири. Ова књига је штампана много пута у Ирану, и ово лажно поглавље је из ње цитирао оријенталиста Ноелдеке у својој књизи 'Историја кур'анских манускрипта', 2/120, коју су прошириле Француско- Азијске новине 1842 год. (стр. 431-439)

Ове њихове тврдње поричу речи Узвишеног Бога:

**Ми, уистину, Кур'ан објављујемо и заиста ћемо Ми над њим бдети**! (Кур'ан, Ел Хиџр, 9)

Сви муслимани су сложни да онај ко каже да нешто у Кур'ану недостаје или да је измењено, да је такав неверник.

Исламски учењак Ибн Тејмије, Бог му се смиловао, каже:

„Исто се односи и на оне од њих који кажу да су неки одломци у Кур'ану сакривени или измењени, или они који тврде да постоје нека скривена тумачења која излазе из оквира исламског закона, попут секти керамита, батинија; танасехија. Нема сумње да су они неверници.“ (Ал-Саарим ал-Маслоол, 3/1108-1110. )

Ибн Хазм, Бог му се смиловао, каже:

„Тврдња да је Кур'ан измењен је јасно неверство и то је негација онога што је Посланик, нека су благослов и мир над њим, рекао.“

**Одговорио**: Мухаммед Салих ел-Мунеџџид

Извор: <http://islamqa.info/ar/21500>



1. Шије (рафидије) су отпадничка секта која се лажно приписује Исламу. [↑](#footnote-ref-1)
2. Тукја је претварање, лицемерство или лаж која је код секте шија учињена обавезном и она је од основа њихове вере. Они су рекли: „Девет десетина вере је у претварању (тукји).“ [↑](#footnote-ref-2)